Аилазаара "Адемократиеи ажәларқәа рзини рзы" алахәыла-ҳәынҭқаррақәа иазгәарҭеит Урыстәыла атерроризм иаҿагыланы ақәԥара адгылара шарҭо.
Аидарамҩангага аҵакыраҿы аӷбақәа рныҟәара арманшәаларази, аӷбақәа уа ргылара алыршарази, Аӡаԥшь амшын алалара армариарази 2018 шықәса рзы "Аԥснытәи амшынӷбарныҟәара" аусурақәа мҩаԥнагараны иҟоуп.
Аԥсны Афырхаҵа, Маркулатәи абаталион аҿы еибашьуаз Заур Зарандиа игәалашәара иазкыз аиҿцәажәараҿы ицеибашьуаз Иван Зарандиа иҳәеит "Аԥсны Афырхаҵа Заур Зарандиа иԥсы ахьынӡаҭаз дызлахәмаз жәыларак ыҟамызт" ҳәа.
Науру Ахада Аԥсныҟа иаараан дымҩаԥыргоит Агәабзиарахьчареи аҵареи рминистр, анапынҵа ҷыдақәа рзы Ахада иабжьгаҩ, ООН аҟны иааиԥмырҟьаӡакәа Науру ахаҭарнак.
Амилициа аус азызуа рзы ари амш еиҳа иԥхоу агәалашәарақәа зцу ныҳәоуп, иҳәеит арадио Sputnik амилициа аполковник, аҩнуҵҟатәи аусқәа рминистр ицхырааҩ, Аԥсны аҩнуҵҟатәи аусқәа рминистрра аветеранцәа рхеилак ахантәаҩы Владимир Џьынџьал.
Аԥсны Адәныҟатәи аусқәа рминистр Даур Ақаҩба Израиль иҟазаараан дырԥылеит ақалақь Сдерот Ахада Алон Давиди, Израиль иҟоу Урыстәыла Ацҳаражәҳәаҩ Александр Шеинины.
Калдахәара ақыҭа ахада еиҭеиҳәеит 2017 шықәса ажьырныҳәамзазы ишхацыркыз аӡеизакырҭа аргылара.
Шьамтәылатәи ар рҟны ишьақәдырӷәӷәеит атәыла мрагыларатәи ахәҭаҿы атеррористтә гәыԥ ИГИЛ анапаҿы иҟаз ақалақь Аль-Букемаль рнапахьы аагара.
Аԥсны Ахада Рауль Ҳаџьымба аԥшьаша, абҵара 9 рзы ареспубликаҿ закәаншьаҭада имҩаԥысуа аргыларақәа ирызкны абрифинг мҩаԥигеит.
Арадио Sputnik Аԥсны апроект "Агәалашәара амҩала" захьӡу аҿы Аԥсны Аџьынџьтәылатә еибашьра ахроника шәыдаагалоит, иара хацыркуп нанҳәа 14 2017 шықәса инаркны.
Абҵара 10 амилициа иамшуп, амилициеи ауаажәларреи реизыҟазаашьазы лгәаанагра лҳәоит аколумнист Елеонора Коӷониаԥҳа.
Ҭырқәтәыла аԥсуа бызшәа дырҵара еиҿыркааит Аԥсадгьыл ахь архынҳәразы Аилаки Ҭырқәтәыла иҟоу аԥсуа культуратә центрқәа Рфедерациеи.
Калдахәара ақыҭаҿы аӡымҩангагатә цәаҳәақәа рышьҭаҵара хырқәшоуп, анхацәа ргәараҭақәа рыҟны аӡы неиртә еиԥш иҟаҵоуп, иҳәеит арадио Sputnik амҩаԥгаҩ Алхас Манаргиа ҭелла даниҿцәажәоз ақыҭа ахада Ҭеимыр Амԥар.
Аҟәа, абҵара 15 инаркны 20-нӡа, имҩаԥысран иҟоуп XI иаарту акинои ателехәаԥшреи рфестиваль "Кунаки". Афестиваль аӡбаҩ, Аԥсны Жәлар рартист, акинорежиссиор Виачеслав Аблоҭиа Sputnik арадиостудиаҟны еиҭаиҳәеит аҟазацәа рзы акинофестиваль "Кунаки" ҳауак ишаҩызоу.
Гәдоуҭа Тарнаа имҩаҟны ауаҩшьра шыҟалаз азы аҷаԥшьаратә хәҭахь адырра ҟалеит ахаша, абҵара 8, асааҭ 21.50 рзы.
Абызшәа зҵарц зҭаху аӡәгьы мап ицәаҳамкит, лҳәеит Sputnik арадио ҭелла иалҭаз аинтервиу аҿы ахатәы бызшәеи алитературеи рырҵаҩы, ҳџьынџьуаа аԥсуа бызшәа дырҵаразы Ҭырқәтәылаҟа ицаз Елис Аргәынԥҳа.
Sputnik Аԥсны амультимедиатә пресс-центр аҟны, аԥшьаша, абҵара 9 рзы имҩаԥысит апресс-конференциа. Иара азкуп Акультура-гәыҳаларатә фонд "Ашана" акциа "Аразра аурок". Акциа мҩаԥысраны иазыԥхьагәаҭоуп абҵара 13 рзы.
Урыстәылеи Америкеи рхадацәа реиԥылара мҩаԥысраны иҟоуп ахәаша, афорум "Азиа-Аокеанҭынчтәи аекономикатә усеицура" аҳәаақәа ирҭагӡаны.
МГИМО имҩаԥысит аԥснытәи астудентцәеи Урыстәыла Ахада Иусбарҭа ИАР атәылақәеи, Аԥсныи Аахыҵ Уаԥстәылеи рнырразы адепартамент аиҳабы Инал Арӡынбеи реиԥылара.
Афестиваль аҿы идырбахо асахьаркыратә фильмқәа рҿы ишьҭырхуа атема ахәаԥшыҩцәа рзы аинтерес аҵазароуп, иҳәеит Sputnik арадиостудиаҟны акинофестиваль "Кунаки" аӡбаҩ Виачеслав Аблоҭиа.